Diari Oficial de la Generalitat Valenciana


Sumari del DOGV 530, del 19-02-1987 (1987/808178)

ORDRE de 23 de gener de 1987, de la Conselleria de Cultura, Educació i Ciència, per la qual es dicten les instruccions sobre Concerts Educatius prevists en la Llei Orgànica 8/1985, de 3 de juliol, per a l'any 1987 a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/01/23/(1)/dof/vci/html**

### Dades del document

Número de DOGV
:   530

Data del DOGV
:   19-02-1987

Secció del DOGV
:   DISPOSICIONS GENERALS

Número del document
:   1987/808178


Data del document
:   23-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 23 de gener de 1987, de la Conselleria de Cultura, Educació i Ciència, per la qual es dicten les instruccions sobre concerts educatius prevists en la Llei Organica 8/1985 de 3 de juliol, por a l'any 1987 a la Comunitat Valenciana.  
La Llei Orgànica 8/1985 de 3 de juliol, Reguladora del Dret a l'Educació, va establir en el Títol Quart el règim de concerts per al manteniment de centres docents privats amb fons públics i posteriorment el Reial Decret 2377/1985 de 18 de desembre va aprovar el Reglament de Normes Bàsiques sobre Concerts Educatius. A l'article 19 de l?esmentat Reglament s'indica que els centres que vulguen acollir-se al règim de concert a partir d'un determinat curs acadèmic, ho sol·licitaran de l?Administració educativa competent durant el mes de gener anterior al començament de l'esmentat curs.   
Igualment l'article 46 del Reglament estableix el procediment per a efectuar les variacions que puguen produir-se en els Centres i, per tant, suposen la modificació dels concerts educatius signats entre els Titulars dels Centres docents privats i la Conselleria de Cultura, Educació i Ciència.   
I, per últim, la Disposició Transitòria Tercera de la Llei Orgànica 8/198S preveu que aquells centres docents privats subvencionats que per insuficiència de les consignacions pressupostàries estiguen acollits a un règim de concerts singulars, s'incorporaran al règim general en un termini no superior a tres anys.   
Per tot això i amb la finalitat d'establir el procediment previst als esmentats articles, en exercici de les competències establertes a l'article 35 de la Llei Orgànica 5/1982 d?1 de juliol que aprovà l'Estatut d'Autonomia de la Comunitat Valenciana, i havent-se produït el traspàs de funcions i serveis en matèria d'ensenyament a la Generalitat Valenciana pel Reial Decret 2093/83, de 28 de juliol, i en virtut de les atribucions assenyalades a l'article 35 de la Llei 5/1983, de Govern Valencià,   
ORDENE:  
Primer  
Els Centres docents privats que, de cara a la prestació del servei públic de l'educació previst en la Llei Orgànica Reguladora del Dret a l'Educació imparteixen l'educació bàsica i que posseint la deguda autorització per a fer els ensenyaments que constitueixen objecte del concert, vulguen acollir-se al règim de concerts a partir del curs 1987/88, ho sol·licitaran a la Conselleria de Cultura, Educació i Ciència.   
Segon  
1. Els Centres docents que estiguen acollits al règim de Concerts educatius segons les Ordres de 17 de maig i 1 de juliol de 1986 de la Conselleria de Cultura, Educació i Ciència hagen experimentat variacions per l'alteració del nombre d'unitats o per unes altres circumstàncies individualitzades sol·licitaran a la Conselleria de Cultura, Educació i Ciència la modificació del concert educatiu, sempre que aquestes variacions no afecten els requisits que n'originaren l'aprovació.   
2. La Conselleria de Cultura, Educació i Ciència, segons que preveu l'article 46, apartat 3 del Reial Decret 2377/85 de 18 de desembre, podrà, una vegada revisada la situació del Centre docent privat concertat en el curs 1986/87, modificar d'ofici el concert educatiu pel que fa referència a les variacions que es puguen produir en els centres per alteració del nombre d'unitats o d'altres circumstàncies individualitzades, prèvia audiència de l'interessat.   
Tercer  
Aquells Centres que estant actualment concertats en règim singular, vulguen, durant el curs 1987/88, incorporar-se al règim general de concerts educatius ho sol·licitaran de la Conselleria de Cultura, Educació i Ciència, la qual, en funció de les consignacions pressupostàries, en resoldrà la incorporació al règim general de concerts.   
Quart  
Les sol·licituds es trametran a través del Servei Territorial de Cultura i Educació en l'àmbit territorial del qual es troben ubicats els respectius centres docents en el termini de vint dies naturals a partir de la publicació de la present Ordre al Diari Oficial de la Generalitat Valenciana.   
Cinqué  
1. En el supòsit de Centres que vulguen incorporar-se per primera vegada, a partir del curs 1987/88, al règim de Concerts, adjuntaran a la sol·licitud la documentació complementària que amb vista a les circumstàncies de cada Centre n'acredite l'autorització, així com el nombre d'unitats escolars en funcionament, la relació mitjana professor/alumne per unitat escolar, segons els models de sol·licitud dels annexos I, II, III i IV de l'Ordre de 14 de gener de 1986 de la Conselleria de Cultura, Educació i Ciència (DOGV de 27 de gener).   
2. Tindran preferència per a acollir-se al règim de concerts els Centres a què fa referència l'article 48.3. de la Llei Orgànica 8/1985, de 3 de juliol.   
3. Als efectes del que disposa el punt anterior, els Centres docents privats que satisfacen necessitats d'escolarització, atenguen poblacions escolars de condicions socio-economiques desfavorables o que, complint algun dels requisits anteriors, realitzen experiències d'interés pedagògic per al sistema educatiu, presentaran, ensems amb la sol·licitud de concert, una memòria explicativa de les circumstàncies assenyalades.   
4. Si de cas, sempre que es done igualtat de condicions tindran preferència aquells Centres que en règim de cooperativa complesquen alguna o algunes de les finalitats descrites en el punt anterior, els quals aportaran a la documentació una fotocòpia compulsada dels Estatuts de la cooperativa. No obstant això i a efectes de la celebració de concerts caldrà que els estatuts de les cooperatives no continguen clàusules que impedesquen el compliment de les obligacions que, per als centres concertats, deriven de la Llei Orgànica Reguladora del Dret a l'Educació.   
Sisé  
1. Els Centres que sol·liciten variació en el nombre d'unitats acreditaran de forma fefaent, juntament amb la instància, les raons de la sol·licitud mitjançant la documentació que estimen oportuna.   
2. Els Centres concertats en règim singular que vulguen acollir-se al règim general en el curs escolar 1987/88 podran adjuntar amb la sol·licitud tota aquella documentació complementària que consideren convenient.   
Seté  
1. Els Serveis Territorials de Cultura i Educació sotmetran les sol·licituds presentades, previ informe de la Inspecció Educativa i la verificació de les dades que figuren a les instàncies i documents presentats pels Centres, a l'estudi i proposta de les Comissions Territorials de Concerts Educatius prevists a l'article 5é de l?Ordre de 14 de gener de 1986 de la Conselleria de Cultura, Educació i Ciència (DOGV de 27 de gener).   
2. Aquestes Comissions tindran les funcions que s'especifiquen a l'article 6é de l?esmentada Ordre.   
Vuité  
Les Comissions Territorials es reuniran totes les vegades que calga prèvia convocatòria del seu President fins el 17 de març de 1987.   
Nové  
En la segona quinzena del mes de març, els Directors Territorials de Cultura i Educació trametran, amb el seu informe, les sol·licituds de Concerts Educatius a la Conselleria de Cultura, Educació i Ciència, la qual, previ informe de la Direcció General d'Educació Bàsica i Ensenyaments Especials i de la Direcció General d'Ensenyaments Mitjans, en formularà Resolució definitiva, prèvia audiència dels interessats, sobre les sol·licituds presentades abans del 30 d'abril de 1987.   
Aquesta Resolució es notificarà als interessats i es publicarà al Diari Oficial de la Generalitat Valenciana. Davant de la Resolució denegatòria, l'interessat podrà interposar recurs de reposició previ a la via contencioso-administrativa.   
Deu  
La formalització, si escau, dels nous concerts educatius, es realitzarà segons els Models publicats a l'Ordre de 12 de maig de 1986 (BOE de 14 de maig). Aquesta formalització tindrà lloc abans del 30 de maig de 1987.   
Onze  
Quan la modificació siga deguda al canvi de titularitat, el nou titular sol·licitarà a la Conselleria de Cultura, Educació i Ciència, mitjançant el Servei Territorial corresponent, en el termini de trenta dies des de la publicació de l'Ordre de canvi de titularitat en el Diari Oficial de la Generalitat Valenciana, la modificació del concert educatiu.   
La Resolució de l'esmentada sol·licitud serà resolta per la Conselleria de Cultura, Educació i Ciència en el termini d'un mes. La formalització del nou document administratiu entre el titular i l'Administració s'efectuarà en el termini de vint dies des de la notificació de la Resolució, als Serveis Territorials corresponents.   
DISPOSICIONS FINALS  
Primera  
S'autoritza el Director General d'Educació Bàsica i Ensenyaments Especials i el Director General d'Ensenyaments Mitjans a dictar totes les instruccions que calguen per al desplegament d'aquesta Ordre.   
Segona  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, 23 de gener de 1987.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI